Minna Kauppi

Minna-Mari Kauppi (s. 25. marraskuuta 1982 Asikkala) on suomalainen suunnistaja. Hän on yhdeksänkertainen maailmanmestari vuosilta 2006–2012 ja yksi menestyneimmistä suomalaisista suunnistajista. Hän on myös kaksinkertainen Euroopan-mestari, moninkertainen Suomen-mestari sekä kaksinkertainen nuorten maailmanmestari. Kaupilla on lisäksi kolme SM-pronssia maastojuoksusta, vuosilta 2005, 2007 ja 2009. Urheilutoimittajain Liitto valitsi hänet Suomen vuoden urheilijaksi 2010. == Ura == Kauppi aloitti urheilemisen kuusivuotiaana harrastaen ensin hiihtoa ja juoksua. Suunnistus tuli lajivalikoimaan kahdeksan vuoden ikäisenä suunnistuskoulun myötä. Hiihto ja juoksu olivat ajatuksissa päällimmäisinä aina 16-vuotiaaksi asti, jolloin suunnistus nousi päälajiksi SM-menestyksen myötä. Kauppi aloitti uransa Asikkalan Raikkaan riveissä 1982, jota hän edusti kauden 2014 loppuun. Kaudesta 2015 Kaupin seura on ollut Lahden Suunnistajat -37. Kauden 2015 jälkeen Kauppi ilmoitti päättävänsä maajoukkueuransa. Ensimmäisen Suomen mestaruuden Kauppi suunnisti 1999. Vuonna 2006 hän voitti Euroopan mestaruuden keskimatkalla ja ankkuroi Suomen naiset viestivoittoihin sekä EM- että MM- kisoissa. Vuonna 2007 Kauppi jakoi pitkän matkan maailmanmestaruuden Heli Jukkolan kanssa sekä suunnisti ankkuriosuuden niin MM-kultaa voittaneessa viestijoukkueessa kuin Venlojen viestin voittaneessa Asikkalan Raikkaan joukkueessakin.Asikkalan Raikas Venlojen ykkönen Yle 16.6.2007 Kauppi voitti vuonna 2008 ja vuonna 2010 maailman mestaruudet sekä keskimatkalla että viestissä. Vuonna 2011 Kauppi ankkuroi Suomen naiset viestin maailman mestaruuteen. Vuonna 2012 Kauppi saavutti keskimatkan maailman mestaruuden. == Saavutukset == === MM-kilpailut === * 2003 sprintissä 8., keskimatkalla 11. * 2004 keskimatkalla 5., normaalimatkalla 6., viestissä hopeaa * 2005 keskimatkalla pronssia, viestissä 4. * 2006 sprintissä 5., keskimatkalla 4., viestissä kultaa * 2007 sprintissä hopeaa, keskimatkalla 4., pitkällä matkalla kultaa yhdessä Heli Jukkolan kanssa, viestissä kultaa * 2008 keskimatkalla kultaa, sprintissä hopeaa, viestissä kultaa * 2009 keskimatkalla 4., sprintissä 13., viestissä pronssia * 2010 sprintissä 4., pitkällä matkalla 5., keskimatkalla kultaa, viestissä kultaa * 2011 pitkällä matkalla keskeytys, viestissä kultaa * 2012 keskimatkalla kultaa, pitkällä matkalla hopeaa, viestissä 5. * 2013 keskimatkalla ja pitkällä matkalla 4., viestissä hopeaa * 2014 viestissä 5., keskimatkalla 24. * 2015 sprintissä 6., pitkällä matkalla 13., keskimatkalla 16., viestissä 4. === EM-kilpailut === * 2004 sprintissä 13., keskimatkalla 4., normaalimatkalla 5., viestissä 5. * 2006 sprintissä pronssia, keskimatkalla kultaa, pitkällä matkalla pronssia, viestissä kultaa * 2008 sprintissä 4.Heli Jukkola suunnisti EM-hopealle Yle 26.5.2008, keskimatkalla ja viestissä pronssia *2010 sprintissä 12., keskimatkalla 5., viestissä hopeaa *2012 keskimatkalla hopeaa, pitkällä matkalla pronssia, viestissä hopeaa === Maailmancup === * 2006 kokonaiskilpailun kolmas (yksi voitto, kaksi kakkos- ja kolmostilaa) * 2007 kokonaiskilpailun kolmas (yksi voitto ja kolme kakkostilaa) ** 2007 Ruotsissa toinenSuunnistusnaiset vireessä Ruotsissa Yle 23.7.2007 * 2008 kokonaiskilpailun toinenMinna Kauppi suunnisti sprintin kakkoseksi Yle 5.10.2008 Viitattu 7.10.2008 ** 2008 Norjassa voitto Suomen suunnistajilla loistava kisapäivä Yle 21.6.2008 Viitattu 23.6.2008 ** 2008 Sveitsissä keskimatkalla voitto Minna Kauppi suunnisti voittoon Sveitsissä Yle 4.10.2008 Viitattu 5.10.2008 ja sprintissä toinen * 2009 kokonaiskilpailussa neljäs * 2010 kokonaiskilpailussa neljäs * 2011 kokonaiskilpailussa toinen * 2012 kokonaiskilpailussa toinen === World Games === * 2009 keskimatkalla hopeaa, sprintissä kultaa, viestissä hopeaa * 2013 keskimatkalla kultaa, sprintissä 7. === PM-kilpailut === * 2003 sprintissä 9., pikamatkalla 6., viestissä 7. * 2005 keskimatkalla kultaa, normaalimatkalla 10., viestissä kultaa * 2007 sprintissä hopeaa, keskimatkalla hopeaa, pitkällä matkalla hopeaa, viestissä pronssia === SM-kilpailut === * 2003 sprintissä hopeaa, normaalimatkalla hopeaa, yösuunnistuksessa kultaa * 2004 pikamatkalla kultaa, pitkällä matkalla hopeaa, viestissä pronssia * 2005 sprintissä kultaa, pikamatkalla kultaa, viestissä pronssia * 2006 sprintissä pronssia, keskimatkalla, erikoispitkällä matkalla, yösuunnistuksessa ja viestissä kultaa * 2007 pitkällä matkalla kultaa, yösuunnistuksessa kultaa * 2008 keskimatkalla kultaa, viestissä hopeaa * 2009 sprintissä ja erikoispitkällä matkalla kultaa * 2010 sprintissä, keskimatkalla ja pitkällä matkalla kultaa * 2011 keskimatkalla kultaa, pitkällä matkalla hopeaa * 2012 keskimatkalla ja pitkällä matkalla kultaa, viestissä hopeaa * 2013 sprintissä ja keskimatkalla kultaa * 2015 pitkällä matkalla kultaa *2019 sprinttiviestissä hopeaa *2023 viestissä kultaa === Nuorten MM-kilpailut === * 2000 pikamatkalla pronssia, viestissä pronssia * 2001 pikamatkalla kultaa, viestissä pronssia * 2002 pikamatkalla kultaa, normaalimatkalla pronssia, viestissä hopeaa === Kunnianosoitukset === * Kauppi valittiin vuoden 2010 urheilijaksi. * Tomi Kulmalan teos Kiintorasti Vääksynjoen rannassa Vanhassa Vääksyssä vuodelta 2012Tanja Perkkiö: Minna Kauppi saa taideteoksen Vääksyyn; Yle 23.5.2012 * Kauppi palkittiin urheilu-urastaan Suomen Urheilugaalassa 2016. == Muuta == Kauppi elää avoliitossa Apulannan rumpalin Sipe Santapukin kanssa. He saivat poikalapsen tammikuussa 2017 ja tyttölapsen elokuussa 2020. Kauppi oli aiemmin avoliitossa suunnistuksen maailmanmestarin Pasi Ikosen kanssa. Kaupilla on diagnosoitu jo nuorena IBD-sairaus, josta on myöhemmällä iällä kehittynyt hänelle tulehduksellinen suolistosairaus, Crohnin tauti. Hän valmistui filosofian maisteriksi Jyväskylän yliopiston Kieli- ja viestintätieteiden laitokselta 2011. Ari Väntänen on kirjoittanut Kaupista elämäkerran Minna Kauppi – Suunta/vaisto (Like, 2020). == Lähteet == * * Minna Kauppi Suunnistusliiton urheilijaprofiilissa * === Viitteet === == Kirjallisuutta == * Ari Väntänen, Minna Kauppi : suunta/vaisto. Helsinki: Like, 2020 ISBN 978-951-1-35546-5 == Aiheesta muualla == * Minna Kaupin kotisivut * Ylen Elävä arkisto: Kaupista keskimatkan maailmanmestari 2010 Luokka:Suomalaiset suunnistajat Luokka:Suomalaiset maastojuoksijat Luokka:Vuonna 1982 syntyneet Luokka:Elävät henkilöt Luokka:Seulonnan keskeiset artikkelit